stanford-oval/wikipedia huggingface dataset:
Itse ilkimys 2
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
Itse ilkimys 2 Internet Movie Databasessa (englanniksi)
Itse ilkimys 2 Box Office Majossa (englanniksi)
Itse ilkimys 2 Rotten Tomatoesissa (englanniksi)
Itse ilkimys 2 Metacriticissä (englanniksi)
Tadmur

| Tadmur Palmyra |
| --- | --- |

 Tadmur
 Koordinaatit: 34.562°N, 38.278°E 
Valtio:  Syyria
Maakunta:  Homs
Piirikunta:  Tadmur
Väkiluku (2004)  (ennen sisällissotaa):  51 323
Suuntanumero(t):  +963 34
Infobox OKVirheellinen NIMI-arvo: 
Tadmur (arab. تدمر‎, Tadmor, Tadmur) on kaupunki Syyrian keskiosan aavikolla Homsin maakunnassa lähellä Palmyran keidasta ja rauniokaupunkia. Vuoden 2004 väestönlaskennassa siellä oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Englanniksi kaupunkia kutsutaan usein Palmyraksi, arabiaksi sen nimi on Tadmur. Kaupunki on strategisesti tärkeä, sillä se sijaitsee tärkeiden maanteiden risteyskohdassa kaasukenttien keskellä. Siellä oli pahamaineinen Tadmurin vankila. Kaupungissa on myös sotilaslentokenttä.
Historia

Tadmurin vieressä ovat Palmyran rauniot. Palmyra oli yksi antiikin ajan tärkeimmistä kulttuurikeskuksista, joka sijaitsi Kiinan ja Euroopan välisen silkkitien varrella. Se oli välillä itsenäisen Palmyran valtakunnan pääkaupunki, välillä Rooman vallan alla. Se kukoisti etenkin vuosina 1–300 jaa. Nykyinen Tadmurin kaupunki sai kuitenkin alkunsa vasta Syyrian ollessa Ranskan mandaattialue 1930-luvun alkupuolella. Ranskalaiset virkamiehet suunnittelivat kaupungin arkeologisen museon ja uusklassisen kaupungintalon ympärille. Belin temppelin raunioiden joukossa eli tätä ennen joitakin asukkaita, mutta heidät pakkosiirrettiin uuteen kaupunkiin.
Vapaan Ranskan ja Yhdistyneen kuningaskunnan joukot hyökkäsivät toukokuussa 1941 Vichyn Ranskan hallitsemaan Syyriaan Transjordaniasta. Kun Vichyn Ranskan joukot pysäyttivät hyökkäyksen Damaskoksen ulkopuolella, joukot tekivät saartoliikkeen ja valtasivat lopulta Tadmurin uhaten näin Vichyn Ranskan huoltoreittejä. Vichyn Ranskan oli tällöin vetäydyttävä maan pääkaupungista. Sittemmin kaupunki on kasvanut alkuperäisistä mitoistaan siten, että se on levinnyt jo aivan Palmyran raunioiden lähettyville. Kaupungin läpi virtasi aikanaan Efqan lähde, joka on sittemmin tyrehtynyt kasvaneen väestön ja vedentarpeen takia. Kaupungissa oli ennen ISISin valtausta erittäin pahamaineinen Tadmurin vankila. Se rakennettiin alun perin Ranskan armeijan sotilasparakeiksi. Vuonna 1980 paikalla surmattiin noin 500 muslimiveljeskuntaan kuulunutta vankia. ISIS räjäytti toukokuun 30. päivä 2015 Tadmurin vankilan.
Modernin Tadmurin pääasiallinen elinkeino on matkailu. Kaupunki on myös Palmyran maakaasuesiintymien hyödynnyksen logistinen keskus. Valtiollinen Syrian Petroleum Company on pyrkinyt rakentamaan maakaasuesiintymän turvin sähköntuotantoa. Isis-järjestö valtasi Tadmurin toukokuussa 2015. Heinäkuussa järjestö surmasi paikalla 25 ottamaansa vankia. Syyrian armeijan joukot ja hallitukselle uskolliset puolisotilaalliset joukot valtasivat kaupungin takaisin maaliskuussa 2016. Joulukuussa 2016 Isis valtasi kaupungin jälleen vastahyökkäyksellä hallituksen joukkoja vastaan näiden huomion ollessa keskittyneenä Aleppon valtaukseen. Kaupunki vaihtoi käsiä jälleen maaliskuussa 2017, jolloin hallituksen joukot ilmoittivat vallanneensa koko kaupungin.
Väestö

Vuoden 2004 väestönlaskennassa Tadmurissa oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Huomattavaa on, että ennen Syyrian sisällissotaa Syyrian väkiluku kasvoi vuoden 2011 alkuun mennessä, mutta sodan aiheuttamat väestöliikkeet ovat muuttaneet asukaslukuja huomattavasti miltei kaikkialla Syyriassa. Suuri osa väestöstä on beduiineja.
Näkymä Palmyran rauniolle nykyisen Tadmurin lähistöllä.
Lauri Taipale

Lauri Taipale (11. syyskuuta 1911 Helsinki – 24. helmikuuta 1950 Helsinki) oli suomalainen jalkapalloilija.
Laitahyökkääjänä pelannut Taipale edusti urallaan Helsingin Jyryä 1929, Helsingin Tovereita 1931–1941, ja Kallion Palloseuraa 1945. Kaikkiaan Taipale pelasi kahdeksan kauden aikana 81 mestaruussarjan ottelua, joissa hän teki 44 maalia.
Taipale pelasi Suomen maajoukkueessa vuosina 1934–1937 yhdeksän maaottelua, joissa hän teki kolme maalia.
Taipale oli ammatiltaan rakennusmestari. Hän kuoli sydänkohtaukseen 38-vuotiaana.
Taikapiiri

John William Waterhousen maalaus Taikapiiri (1886)
Taikapiiri on maahan tai maahan levitettävälle pergamentille piirretty ympyrä, jolla maagikko suojaa itsensä pahoilta hengiltä. Perinne on tunnettu vähintään 5000 vuoden ajalta. Taikapiiri piirrettiin suojeltavan ihmisen tai kohteen ympärille teräaseella, puukepillä tai liidulla.
Suomessa taikapiirillä suojattiin esimerkiksi aviopari häiden yhteydessä. Samalla saatettiin lukea loitsu, jonka mukaan piiri on rautatarha, joka juurtuu maaemään ja nousee taivaiseen.  Varsinkin taikapiirin toivottiin torjuvan kateita.
Noidankehä saatettiin tehdä jokseenkin samaan tapaan, mutta siinä missä taikapiiri koettiin myönteiseksi ja suojelusta antavaksi, noidankehät liittyivät lähinnä pelättyihin ja paheksuttuihin taikuuksiin, ja niillä saatettiin vahingoittaa ja hallita niihin joutuneita.
Vielä edelleen sanojen ”taikapiiri” ja ”noidankehä” eläessä lähinnä vertauskuvina on taikapiiri myönteinen vertaus, noidankehä taas kielteinen.
Aiheesta muualla

Kuvia tai muita tiedostoja aiheesta Taikapiiri Wikimedia Commonsissa
Tabu

Tabu on jonkin pyhäksi tai vahingolliseksi katsotun tekemistä tai mainitsemista koskeva uskonnollinen tai uskomuksellinen kielto tai sen kohde.
Sana tabu tulee tongan kielestä ja tarkoittaa ’pyhää’, ’kiellettyä’. Alkuperäisessä merkityksessään tabulla tarkoitettiin erästä Polynesiassa tutkittua kansanperinnettä, jonka mukaan tietyt esineet ja asiat ovat niin pyhiä ja siten vaarallisia, ettei niihin kosketa eikä niistä puhuta.
Ruokatabu on ruoka tai juoma, jonka nauttiminen on kiellettyä kulttuurisista tai uskonnollisista syistä.
Yleiskielinen merkitys

Yleisemmin tabulla viitataan nykyisin johonkin kartettavaan tai kiellettyyn. Tabulla tarkoitetaan usein erityisesti jotain sukupuoliasioihin kuuluvaa sanaa, jota ei häveliäisyyssyistä mainita. Yksinvaltaisissa maissa tabuja ovat poliittisen järjestelmän kieltämät sanat ja puheenaiheet. Demokratioissakin tabuiksi on sanottu myös monia poliittisesti epäkorrekteja sanoja ja ilmauksia. Usein tabuaiheista voidaan kuitenkin puhua huumorin ja pilanteon varjolla.
Länsi-Uudenmaan hyvinvointiklusterinselvennä tulevaisuus ja strategiat -loppuraportissa tabujen synnyssä erotetaan kolme eri tasoa:
Asioista vaietaan ylimalkaan.
Asioista käydään ”kevyttä saunakeskustelua”, mutta se ei johda mihinkään.
Asian käsittelyä vastustetaan voimakkaasti.
Kirjallisuutta

Freud, Sigmund: Toteemi ja tabu: Eräitä yhtäläisyyksiä villien ja neuroottisten sielunelämässä.  ((Totem und Taboo, 1912–13.) Suomentanut Mirja Rutanen)  Helsinki:  Love Kirjat, 1989.  ISBN 951-8978-00-X
Laitinen, Merja & Pohjola, Anneli (toim.): Tabujen kahleet.  Tampere:  Vastapaino, 2009.  ISBN 978-951-768-235-0
Pyysiäinen, Ilkka: Jumalten keinu: Kiertoajelu uskontotieteessä.  Helsinki:  Gaudeamus, 2006.  ISBN 951-662-987-3
Aiheesta muualla

Pyhän pimeä puoli. Ylioppilaslehti 13/2008.
FS Tage (1886)

| Tage |
| --- | --- |

Aluksen vaiheet
Rakentaja:  Ateliers et Chantiers de la Loire, St. Nazaire
Kölinlasku:  heinäkuu 1885
Laskettu vesille:  28. lokakuuta 1886
Palveluskäyttöön:  joulukuu 1890
Poistui palveluskäytöstä:  1910
Tekniset tiedot
Uppouma:  7 469 t
Pituus:  118,87 m (vesiraja)
Leveys:  16,30 m
Syväys:  7,67 m
Koneteho:  12 500 ihp
Nopeus:  19,2 solmua
Miehistöä:  538
Aseistus
Aseistus:  8 × 164 mm/30 tykkiä 10 × 140 mm/30 tykkiä 6 × 47 mm tykkiä 14 × 37 mm tykkiä 7 × 15" torpedoputkea
FS Tage oli Ranskan laivaston vuonna 1886 vesillelaskettu panssarikansiristeilijä. Alus oli alun perin parkkitakiloitu.
Valmistus

Alus tilattiin St. Nazairesta Ateliers et Chantiers de la Loirelta, missä köli laskettiin heinäkuussa 1886. Alus laskettiin vesille 28. lokakuuta 1886 ja otettiin palvelukseen joulukuussa 1890.
Palvelus

Alus poistettiin palveluksesta vuonna 1910 ja se romutettiin.
IPhone 15

| iPhone 15 |
| --- | --- |

 Sininen iPhone 15
Valmistaja:  Apple
Julkaistu:  12. syyskuuta 2023
Tuoteperhe:  iPhone
Edeltäjä:  iPhone 14
Muut versiot:  iPhone 15 Plus, iPhone 15 Pro, iPhone 15 Pro Max
Käyttöverkot:  2G, 3G, 4G ja 5G
Mitat:  147,6 × 71,6 × 7,8 mm
Näyttö:  6,1", Super Retina XDR
Näytön kuvatarkkuus:  1 179 × 2 556 px
Värien lukumäärä:  pinkki, keltainen, vihreä, sininen ja musta
Suoritin:  Apple A16 Bionic
Muisti:  128, 256 tai 512 Gt
Keskusmuisti:  6 Gt
Takakamera:  Pääkamera: 48 Mpx, f/1,6-aukko,  26 mm, 1,0 µm Ultralaajakulma: 12 Mpx, f/2,4-aukko, 13 mm, 120 asteen kuvakenttä
Etukamera:  12 Mpx, f/1,9-aukko, 23 mm
Käyttöjärjestelmä:  iOS 17
Akku:  3 349 mAh (ei irrotettava)
Liitännät:  USB-C
Muistikorttipaikka:  ei ole
Muuta:  langaton lataus, IP68
Infobox OKNimi-testi OK: 
| iPhone 15 Plus |
| --- | --- |

 Sininen iPhone 15 Plus
Valmistaja:  Apple
Julkaistu:  12. syyskuuta 2023
Tuoteperhe:  iPhone
Edeltäjä:  iPhone 14 Plus
Muut versiot:  iPhone 15, iPhone 15 Pro, iPhone 15 Pro Max
Käyttöverkot:  2G, 3G, 4G ja 5G
Mitat:  160,9 × 77,8 × 7,8 mm
Näyttö:  6,7", Super Retina XDR AMOLED
Näytön kuvatarkkuus:  1 290 × 2 796 px
Värien lukumäärä:  pinkki, keltainen, vihreä, sininen ja musta
Suoritin:  Apple A16 Bionic
Muisti:  128, 256 tai 512 Gt
Keskusmuisti:  6 Gt
Takakamera:  Pääkamera: 48 Mpx, f/1,6-aukko, 26 mm, 1,0 µm Ultralaajakulma: 12 Mpx, f/2,4-aukko, 13 mm, 120 asteen kuvakenttä
Etukamera:  12 Mpx, f/1,9-aukko, 23 mm
Käyttöjärjestelmä:  iOS 17
Akku:  4 383 mAh (ei irrotettava)
Liitännät:  USB-C
Muistikorttipaikka:  ei ole
Muuta:  langaton lataus, IP68
Infobox OKVirheellinen NIMI-arvo: 
IPhone 15 ja iPhone 15 Plus ovat Applen 12. syyskuuta 2023 julkistamia ja 22. syyskuuta julkaisemia älypuhelimia. Puhelimista on myös Pro-mallit iPhone 15 Pro ja iPhone 15 Pro Max. Perusmallit poikkeavat toisistaan lähinnä fyysisen koon ja akunkeston puolesta.
Yksi puhelimien suurimmista uudistuksista oli Lightning-liitännän vaihtuminen USB-C-liitäntään Euroopan unionin säätämän direktiivin vuoksi. Apple oli aiemmin vastustanut liitännän vaihtamista jyrkästi.
IPhone 15 -puhelimien perusmallit olivat pieniä parannuksia lukuun ottamatta hyvin samankaltaisia edellisen vuoden iPhone 14 -malliston lippulaivaversioiden kanssa.
Ominaisuudet > Rakenne ja mitat

IPhone 15 -perusmallien materiaalina toimii Ceramic Shield -lasi ja alumiini. Alumiinirunko on herkkä naarmuuntumiselle, mutta kestää erittäin hyvin vääntöä ja taivutusta. Applen mukaan Ceramic Shield -lasi on muita älypuhelinlaseja kestäväämpää. IPhone 15:n IP-luokitus on IP68, joten se on täysin veden- ja pölynkestävä. Luokituksen mukaan laite voidaan upottaa veteen 30 minuutiksi enintään kuuden metrin syvyyteen.
Pienemmän iPhone 15 -mallin mitat ovat 147,6 × 71,6 × 7,8 millimetriä ja paino 171 grammaa. Suuremman Plus-mallin mitat ovat 160,9 × 77,8 × 7,8 millimetriä ja paino 201 grammaa.
Ominaisuudet > Kamera

IPhone 15 -perusmalleissa on kaksi takakameraa: pääkamera, jonka tarkkuus on 48 megapikseliä, ja ultralaajakulma, jonka tarkkuus on 12 megapikseliä. Pääkameran aukko on f/1,6 ja ultralaajakulman f/2,4. Pääkameraa uudistettiin merkittävisti edellisvuoden malleista, joissa oli vain 12 megapikseliä. Ultralaajakulman resoluutio pidettiin ennallaan, joten sen uudistukset jäivät vähäisiksi. Selfiekameran resoluutio on 12 megapikseliä ja aukko f/1,9.
Ominaisuudet > Näyttö

Kaikista iPhone 15 -malleista löytyy edellisen sukupolven lippulaivamalleista tuttu Dynamic Island, ja kaikkien mallien näytöt kykenevät jopa 2 000 nitin kirkkauteen. IPhone 15 -perusmallit eivät kykene Pro-mallien 120 hertsin ruudunpäivitysnopeuteen.
Näytön tyyppi on Super Retina XDR, ja sen koko on 6,1 tuumaa. Resoluutio on 1 179 × 2 556 pikseliä. Plus-mallin näyttö on tavallista mallia suurempi, ja sen koko on 6,7 tuumaa ja tarkkuus 1 290 × 2 796 pikseliä.
Ominaisuudet > Akku > Perusmalli

IPhone 15 -perusmallin akun kapasiteetti on 3 349 milliampeerituntia, kun edellisvuoden perusmallissa milliampeeritunteja oli 3 279. Tom’s Guide -sivuston tekemän testin perusteella iPhone 15 -perusmallin akku kesti hieman yli 11 tuntia. Puhelin tukee langatonta Qi-latausta ja Magsafe-latausta. Apple on luvannut perusmallin akun latautuvan 50 prosenttiin puolessa tunnissa.
Ominaisuudet > Akku > Plus-malli

IPhone 15 Plus -mallin akun kapasiteetti on 4 383 miliampeerituntia, kun edellisvuoden Plus-mallissa milliampeeritunteja oli 4 325. Hardwarezonen sivuston mukaan iPhone 15 Plus -mallin akku oli ilmestyessään paras kaikista heidän testaamistaan iPhoneista. Testeissä Plus-malli kesti yli 13 tuntia ennen akun loppumista, minkä myötä se peittoaa akunkestossa selvästi Pro Max -mallinkin. Perusmallin tavoin Plus-malli tukee langatonta Qi-latausta ja Magsafe-latausta. Puhelin lataa 50 prosenttiin 35 minuutissa, kun käytetään vähintään 20 watin laturia.
Ominaisuudet > Värit

iPhone 15 ja iPhone 15 Plus ovat saatavilla viidessä eri värissä: pinkki, keltainen, vihreä, sininen ja musta.
Ominaisuudet > Liitäntädirektiivi

Apple sai pitää puhelimissaan Lighting-liitäntää yli kymmenen vuotta, ennen kuin se joutui EU-direktiivin takia vaihtamaan USB-C-liitäntään. USB-C-liitäntä oli ollut ennen direktiiviä hyvin yleinen liitäntä elektroniikassa, kuten kannettavissa tietokoneissa, pelikonsoleissa ja suurimmassa osassa Android-puhelimia. Apple käytti USB-C-liitäntää aiemmin iMac-tietokoneissa ja iPad-taulutietokoneissa. Uusien puhelimien lisäksi direktiivi vaikutti AirPods- ja EarPod-kuulokkeisiin.
Ennen liitännän vaihtoa monet Applen käyttäjät ovat valittaneet pakosta ostaa Applen lanseeraamia oheistuotteita kolmansien osapuolten oheistuotteiden sijaan.
Näkemyksiä

IPhone 15 -malleja on kritisoitu niiden lämpötiloista, hitaasta USB-C-väylästä ja mukana toimitettavasta hitaasta USB-kaapelista. Erityisesti pian julkistuksen jälkeen monet kuluttajat havaitsivat vakavia lämpöongelmia uusissa puhelimissaan. Lisäksi perusmalleissa ei ole telekameraa, ja niiden akun elinikä on lyhyempi kuin muilla iPhone-malleilla. Näytöstä kritiikkiä on herättänyt perusmallien 60 hertsin ruudunpäivitysnopeus. Suuren päivityksen saanut kamera on saanut osakseen kiitosta. Suomalaisen tietotekniikkasivusto Io-techin tekemän testin perusteella he arvostivat muun muuassa laitteen suorituskykyä, näytön resoluutiota ja stereokaiuttimia.
Suosio

IPhone 15:n tuotanto oli 16 prosenttia korkeampi kuin edeltävän iPhone 14:n. Gsmarenan tekemien kyselyiden mukaan kuluttajat ostavat mieluummin puhelinsarjan Pro-malleja, kuin perusmalleja.
Aiheesta muualla

Kuvia tai muita tiedostoja aiheesta IPhone 15 Wikimedia Commonsissa
iPhone 15 Applen sivuilla
| n k iOS |
| --- | --- |
iPhone:  iPhone  iPhone 3G  iPhone 3GS  iPhone 4  iPhone 4S  iPhone 5  iPhone 5c  iPhone 5s  iPhone 6  iPhone 6 Plus  iPhone 6S  iPhone 6S Plus  iPhone SE  iPhone 7  iPhone 7 Plus  iPhone 8  iPhone 8 Plus  iPhone X  iPhone XS  iPhone XS Max  iPhone XR  iPhone 11  iPhone 11 Pro  iPhone 11 Pro Max  iPhone SE (2020)  iPhone 12  iPhone 12 mini  iPhone 12 Pro  iPhone 12 Pro Max  iPhone 13  iPhone 13 mini  iPhone 13 Pro  iPhone 13 Pro Max  iPhone SE (2022)  iPhone 14  iPhone 14 Plus  iPhone 14 Pro  iPhone 14 Pro Max  iPhone 15  iPhone 15 Plus  iPhone 15 Pro  iPhone 15 Pro Max  iPhone 16  iPhone 16 Plus  iPhone 16 Pro  iPhone 16 Pro Max 
iPad:  iPad  iPad 2  iPad (3. sukupolvi)  iPad Mini  iPad (4. sukupolvi)  iPad Air  iPad Mini 2  iPad Air 2  iPad Mini 3  iPad Mini 4  iPad Pro 
Muut:  iPod nano  iPod Touch  Apple TV
Taika (nimi)

| Taika |
| --- | --- |
Nimipäivä:   
– suomenkielinen:  7. maaliskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  sana taika
Infobox OKNimi-testi OK: 
Taika on suomalainen naisen etunimi. Nimi johtuu suomen kielen sanasta taikuus, joka merkitsee muun muassa kiehtovaa, sala­peräistä voimaa tai lumousta.
Ennen vuotta 1980 nimi Taika oli annettu hieman yli 20 henkilölle. Elokuuhun 2022 mennessä nimi on Digi- ja väestötietoviraston tietojen mukaan annettu noin 1780 naiselle, joista yli puolet on syntynyt 2010- ja 2020-luvuilla. Nimi on annettu myös vähintään viidelle miehelle.
Vuodesta 2015 lähtien Taikan  nimipäivä on 7. maaliskuuta.
Tunnettuja Taikoja

Taika Koilahti (s. 1998), suomalainen pituushyppääjä
Taika Mannila (s. 1988), suomenruotsalainen taiteilija, DJ ja kuvittaja
Taika Nummi (s. 1997), suomalainen kilpakävelijä
Taika Waititi (s. 1975), uusiseelantilainen elokuvaohjaaja, käsikirjoittaja ja näyttelijä
T-O-kartta

T-O-kartta Isidorus Sevillalaisen teoksen Etymologiae ensimmäisestä painetusta versiosta. Kartan mukaan kolmesta tunnetusta maanosasta Aasiassa (ylhäällä) asuivat Seemin, Afrikassa (alaoikealla) Haamin ja Euroopassa (alavasemmalla) Jaafetin jälkeläiset.
Hereford Mappa Mundi noin vuodelta 1300 Herefordin katedraalissa Englannissa. Klassinen T-O-kartta, jossa Jerusalem on keskellä, itä ylhäällä, Eurooppa alavasemmalla ja Afrikka alaoikealla.
T-O-kartta on keskiaikainen maailmankarttatyyppi, jossa nykyisestä käytännöstä poiketen oli itä ylhäällä. Sitä sanotaan myös Beatuksen kartaksi, koska yhden varhaisimmista tämän tyyppisistä kartoista laati 700-luvulla espanjalainen munkki Beatus Liébanalainen. Hänen karttansa oli hänen 12-osaisen ilmestyskirjaa selittävän teoksensa johdannossa.
Yleisemmin käytetty nimitys T-O (tai O-T) on mahdollisesti lyhenne latinan sanoista orbis terrarum, maan piiri, mutta viittaa samalla tällaisen kartan tyypilliseen ulkoasuun: siihen oli korostetusti merkitty Välimeri sekä suuret joet Don (Tanais) ja Niili, joita tuolloin pidettiin maanosien rajoina ja jotka yhdessä muodostivat kartalle T-kirjaimen muotoisen kuvion, sekä kartan reunoissa ympyrän eli ison O-kirjaimen muotoiseksi kuvattu valtameri (Okeanos).
Kuvia

Saint-Sever Beatuksen maailmankartta noin vuodelta 1050.
Etymologiae-teoksen jäljennöksestä 1100-luvulta.
Kreikkalaisen perinteen mukainen kartta, jossa Delos on keskipisteenä, Huntingdonin Henryn ranskalaisesta käsikirjoituksesta 1200-luvun lopulta.
Mappa Mundi teoksessa La Fleur des Histoires. 1459–1463.
Bünting Cloverin "lehtikartta". Magdeburgissa vuonna 1581 tehty puupiirros. Jerusalem on keskellä, ja sitä ympäröivät Eurooppa, Aasia ja Afrikka.
Tuntemattoman tekijän maailmankartta Mer Des Hystoires vuodelta 1491. Kartta noudattaa T-O-karttojen mallia, Jerusalem on keskellä ja itä, Raamatun paratiisin sijaintipaikka ylhäällä.
Vasemmalla maantieteellistä tietoa sisältävä kartta ilmastovyöhykkeistä. Oikealla "T-O-kartta". Laatinut Jacobus Philippus Bergomensis.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:T and O map
Aiheesta muualla

Wikimedia Commonsissa on kuvia tai muita tiedostoja aiheesta .
The PJ Mode Collection Persuasive Cartography. Viitattu 25.11.2015.
Kirjallisuutta

Alfred W. Crosby: The Measure of Reality: Quantification in Western Europe, 1250-1600.  Cambridge:  Cambridge University Press, 1996.  ISBN 0-521-55427-6
Toby Lester: The fourth part of the world: the race to the ends of the Earth, and the epic story of the map that gave America its name.  New York:  Free Press, 2009.  ISBN 9781416535317
Giovanni B. Lanfranci (toim.), Carlo Zacccagnini: ”Maps of the World”, Studies Presented to Frederick Mario Fales on the occasion of his 65th birthday, s. 865–874.  Wiesbaden:  Harrassowitz Verlag, 2012.  ISBN 9783447066594
Brigitte Englisch: Ordo orbis terrae. Die Weltsicht in den Mappae mundi des frühen und hohen Mittelalters.  Berliini. Määritä julkaisija! ISBN 3-05-003635-4
Keskiaikaisten maailmankarttojen idealisoitu ennallistus (teoksesta Meyers Konversationslexikon, 1895, Aasia oikealla)
Nykyaikaisen maantieteellisen tietämyksen mukainen "T-O-kartta", itä ylhäällä
Käännös suomeksi
Taipalsaaren kirkko

| Taipalsaaren kirkko |
| --- | --- |

Sijainti:  Muukkolantie 1, Taipalsaari
Koordinaatit:  61.16082°N, 28.06012°E
Seurakunta:  Taipaleen seurakunta
Rakentamisvuosi:  1754, 1845-1847
Suunnittelija:  Eskil Collenius 1754, laajennettu 1845-1847
Materiaali:  puu
Istumapaikkoja:  800
Tyylisuunta:  empire
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Taipalsaaren kirkon kellotapuli.
Taipalsaaren kirkko on Taipalsaarella  sijaitseva Eskil Colleniuksen alun perin 1754 rakentama  tasavartinen ristikirkko, jota laajennettiin ja muutettiin 1845-1847 Intendentinkonttorissa tehtyjen piirustusten mukaisesti.
Tasavartisessa empiretyyliä edustavassa ristikirkossa on kulmaulokkeiden avulla muodostettu kuutiomainen ristikeskusta, jonka päällä on karniisimaisesti kaartuva kupoli monisärmäisine lyhtyineen. Sakaroissa on profiloidut päätykolmiot ja tympanonit, ikkunoissa kaaripäätteinen kehystys ja räystäiden alla leveä friisi. Sisäkatteena sakaroissa on tasakatto, keskustassa pylväiden varassa oleva kaulallinen kupu. Istumapaikkoja kirkossa on 800. Kirkon 18-äänikertaiset urut on valmistanut Kangasalan urkutehdas 1977. Alttarilla on kehystetty metalliristi, crux nuda.  Kirkossa oli aiemmin alttaritaulu, mutta se siirrettiin 1890-luvulla luvulla Viipurin lääninmuseoon eikä sen myöhemmästä kohtalosta ole tietoa. Nykyään alttaritaulun paikalla on kultainen risti ja teksti ”Katso, Jumalan karitsa”. Kirkkoa on korjattu 1904–1906 ja 1976. 1900-luvun alun korjauksessa, jonka suunnittelivat arkkitehdit Sigismund von Nandelstadh ja Karl Hård af Segerstad, kirkko laudoitettiin sisältä ja ulkoa. Alttariseinän ikonostaasimainen sommitelma ja alttaritaulun paikalla oleva risti lienevät samalta ajalta.
Kirkon erillinen kellotapuli rakennettiin 1754, sitä on korjattu 1848 ja 1905, kellot ovat vuosilta 1581 ja 1759. Kirkon ehtoollismalja on vuodelta 1752. Vanha messukasukka konservoitiin 1986 ja on esillä kirkossa. Sen lahjoitti seurakunnalle 1665 Anna Bertilsdotter Ruut. Taiteilija Karoliina Kupias suunnitteli uusimman messukasukan, stolan ja kirkkotekstiilit vuodeksi 2004, jolloin vietettiin kirkon 250-vuotisjuhlaa.